CELEX: 
Language: mt
Date: 2019-04-03 00:00:00
Title: REGOLAMENT TAL-KUMMISSJONI (UE) .../... li jemenda l-Anness IV tar-Regolament (KE) Nru 661/2009 tal-Parlament Ewropew u tal-Kunsill u l-Annessi I, III u IV tad-Direttiva 2007/46/KE tal-Parlament Ewropew u tal-Kunsill fir-rigward tal-aġġornament tar-referenzi għal ċerti Regolamenti tal-Kummissjoni Ekonomika għall-Ewropa tan-Nazzjonijiet Uniti dwar l-approvazzjoni tat-tip ta’ vetturi bil-mutur, u tal-inklużjoni tagħhom

MEMORANDUM TA’ SPJEGAZZJONI
            
            
               1.KUNTEST 
            
            
               •Raġunijiet u għanijiet 
            
            
               
                  Ir-Regolament (KE) Nru 661/2009 dwar is-sikurezza ġenerali tal-vetturi bil-mutur (GSR)
                     1
                   ħassar għadd kbir ta’ Direttivi tal-KE u ssostitwixxihom bi standards internazzjonali eżistenti skont il-qafas tan-Nazzjonijiet Uniti. Il-Kummissjoni Ekonomika għall-Ewropa tan-Nazzjonijiet Uniti (NU/KEE) tiżviluppa rekwiżiti armonizzati (Regolamenti tan-NU) maħsuba biex ineħħu l-ostakli tekniċi għall-kummerċ tal-vetturi bil-mutur bejn il-Partijiet Kontraenti għall-Ftehim Rivedut tal-1958 u biex jiżguraw li vetturi bħal dawn joffru livell għoli ta’ sikurezza u ta’ protezzjoni ambjentali. Dawn ir-Regolamenti tan-NU jiġu aġġornati fuq bażi regolari sabiex jitqies il-progress tekniku. 
               
               
                  Id-Direttiva 2007/46/KE
                     2
                   tistabbilixxi rekwiżiti armonizzati ambjentali u tas-sikurezza, li l-vetturi bil-mutur iridu jkunu konformi magħhom qabel ma jiġu introdotti fis-suq intern, sabiex jiġi ffaċilitat il-moviment liberu tal-vetturi. Din id-Direttiva tinkorpora r-Regolamenti tan-NU fis-sistema tal-approvazzjoni tat-tip tal-KE bħala rekwiżiti għall-approvazzjoni tat-tip jew bħala alternattivi għal-leġiżlazzjoni tal-Unjoni. Mill-adozzjoni ta’ dik id-Direttiva, ir-Regolamenti tan-NU ġew inkorporati dejjem aktar fil-leġiżlazzjoni tal-Unjoni fil-qafas tal-approvazzjoni tat-tip tal-KE.
               
               
                  Peress li l-annessi tal-GSR u d-Direttiva Qafas fihom referenzi statiċi għar-Regolamenti tan-NU, jenħtieġ li l-listi li jinsabu fihom jiġu emendati fuq bażi regolari sabiex jirriflettu serje ġodda ta’ emendi għal Regolamenti tan-NU eżistenti u Regolamenti tan-NU ġodda segwiti mill-Unjoni, li sussegwentement jiġu tradotti fil-lingwi kollha tal-UE qabel jiġu ppubblikati f’Il-Ġurnal Uffiċjali tal-Unjoni Ewropea. 
               
            
            
               Dan huwa l-5 ċiklu ta’ emendi għall-GSR minn meta ġie adottat fl-2009. L-oħrajn saru fl-2011
                  3
               , l-2012
                  4
               , l-2015
                  5
                u l-2016
                  6
               .
            
            
               •Konsistenza mad-dispożizzjonijiet eżistenti fil-qasam ta’ politika
            
            
               Dan ir-Regolament jikkumplimenta u huwa konformi għalkollox mal-politika tas-suq intern tal-Unjoni fir-rigward tal-industrija tal-karozzi.
            
            
               F’Jannar 2016, il-Kummissjoni ressqet proposta għal Regolament tal-Parlament Ewropew u tal-Kunsill dwar l-approvazzjoni u s-sorveljanza tas-suq ta’ vetturi bil-mutur,
                  7
                li dan l-aħħar ġiet adottata mil-leġiżlaturi. Din se tħassar id-Direttiva Qafas applikabbli bħalissa b’effett mill-1 ta’ Settembru 2020. 
            
            
               F’Mejju 2018, il-Kummissjoni Ewropea adottat ukoll proposta għal reviżjoni tar-Regolament dwar is-Sikurezza Ġenerali
                  8
               , li hu maħsub biex iħassar u jissostitwixxi r-Regolament (KE) Nru 661/2009 wara li jiġi adottat mil-leġiżlaturi u jiġi applikat. 
            
            
               Minkejja dawn l-iżviluppi fil-qafas leġiżlattiv, l-annessi tal-atti regolatorji applikabbli bħalissa għandhom jibqgħu jiġu aġġornati fuq bażi regolari sabiex iqisu l-progress tekniku sakemm jidħlu fis-seħħ ir-Regolamenti l-ġodda. 
            
            
               •Konsistenza ma’ politiki oħra tal-Unjoni
            
            
               
                  Is-sistema tal-Kummissjoni Ekonomika għall-Ewropa tan-Nazzjonijiet Uniti (UNECE) hija marbuta mal-politika tal-Unjoni dwar il-kompetittività, li fuqha din l-inizjattiva għandha impatt pożittiv. Dan ir-Regolament huwa konsistenti wkoll mal-politiki tal-Unjoni għat-trasport u l-enerġija, li jitqiesu sew fil-proċess għall-abbozzar u l-adozzjoni tar-Regolamenti tan-NU li jaqgħu taħt il-Ftehim tal-1958. 
               
            
            
               2.BAŻI ĠURIDIKA, SUSSIDJARJETÀ U PROPORZJONALITÀ
            
            
               •Bażi ġuridika
            
            
               
                  Il-bażi ġuridika ta’ dan ir-Regolament tal-Kummissjoni hija l-Artikolu 39(2) tad-Direttiva 2007/46/KE tal-Parlament Ewropew u tal-Kunsill u l-Artikolu 14(1)(a) u (f) tar-Regolament (KE) Nru 661/2009 tal-Parlament Ewropew u tal-Kunsill li jipprevedu mandat għall-Kummissjoni biex tadotta miżuri ta’ implimentazzjoni sabiex taġġorna l-annessi rispettivi taż-żewġ atti bl-għan li jiġu adattati għall-progress tekniku.
               
            
            
               •Sussidjarjetà (għall-kompetenza mhux esklużiva) 
            
            
               
                  L-inkorporazzjoni ta’ Regolamenti tan-NU u tal-emendi tagħhom fis-sistema tal-Unjoni għall-approvazzjoni tat-tip tal-KE tista’ ssir biss mill-Unjoni. Dan mhux talli jipprevjeni l-frammentazzjoni tas-suq intern, iżda jiżgura wkoll standards ambjentali u tas-sikurezza ugwali fl-Unjoni kollha. Għaldaqstant, dan ir-Regolament tal-Kummissjoni jikkonforma mal-prinċipju tas-sussidjarjetà.
               
            
         
         
            
               •Proporzjonalità
            
            
               
                  Dan huwa att ta’ natura teknika meħtieġ għall-implimentazzjoni regolari tal-GSR u tad-Direttiva Qafas permezz tal-aġġornament kontinwu tagħhom mal-progress tekniku. Jikkonforma mal-prinċipju tal-proporzjonalità għaliex ma jmurx lil hinn minn dak li huwa meħtieġ biex jintlaħaq l-għan li jiġi żgurat il-funzjonament tajjeb tas-suq intern, filwaqt li jipprevedi wkoll livell għoli ta’ sikurezza u ħarsien pubbliku. 
               
            
            
               •Għażla tal-istrument
            
            
               
                  Dan l-att legali jemenda regolament u, għaldaqstant, l-istrument magħżul huwa wkoll regolament. 
               
            
            
               3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT
            
            
               •Evalwazzjonijiet ex post/kontrolli tal-idoneità tal-leġiżlazzjoni eżistenti
            
            
               
                  Mhux applikabbli. 
               
            
            
               •Konsultazzjonijiet mal-partijiet ikkonċernati
            
            
               Mhux applikabbli. 
            
            
               •Ġbir u użu tal-għarfien espert
            
            
               L-għarfien espert estern mhuwiex rilevanti fil-każ ta’ dan ir-Regolament. Huwa madankollu soġġett għal vot pożittiv tal-Kumitat Tekniku dwar il-Vetturi bil-Mutur.
            
            
               •Valutazzjoni tal-impatt
            
            
               
                  Dan ir-Regolament ma jistax ikun soġġett għal valutazzjoni tal-impatt peress li l-ebda għażla ta’ politika alternattiva mhi disponibbli jew possibbli.
               
            
            
               •Idoneità regolatorja u simplifikazzjoni
            
            
               
                  Mhux mistenni li dan ir-Regolament ikollu riperkussjonijiet negattivi f’termini ta’ żieda fil-piż regolatorju fuq l-intrapriżi awtomobilistiċi tal-UE, inklużi l-SMEs, peress li jaġġorna biss ir-referenzi għall-istandards internazzjonali li diġà huma koperti mill-qafas leġiżlattiv eżistenti dwar l-approvazzjoni tat-tip tal-vetturi. Barra minn hekk, l-aċċettazzjoni ta’ regolamenti tal-vetturi armonizzati f’livell internazzjonali mis-sħab kummerċjali tal-UE hija rikonoxxuta bħala li jkollha impatt tassew pożittiv fuq il-kompetittività u l-kummerċ fil-qasam awtomobilistiku internazzjonali tal-UE.
               
            
            
               •Drittijiet fundamentali
            
            
               
                  Din il-proposta ma għandhiex konsegwenzi għall-protezzjoni tad-drittijiet tal-bniedem.
               
            
            
               4.IMPLIKAZZJONI GĦALL-BAĠIT
            
            
               
                  Din l-inizjattiva ma għandha l-ebda implikazzjoni għall-baġit.
               
            
            
               5.ELEMENTI OĦRA
            
         
         
            
               •Pjanijiet ta’ implimentazzjoni u arranġamenti dwar il-monitoraġġ, l-evalwazzjoni u r-rapportar
            
            
               Mhux applikabbli.
            
            
               •Dokumenti ta’ spjegazzjoni (għad-direttivi)
            
            
               
                  Mhux applikabbli.
               
            
            
               •Spjegazzjoni fid-dettall tad-dispożizzjonijiet speċifiċi tal-att legali
            
            
               
                  Dan ir-Regolament jintroduċi l-emendi li ġejjin:
               
               
                  – ir-referenzi aġġornati għas-serje l-ġdida ta’ emendi għar-Regolamenti tan-NU Nri 10, 16, 34, 39, 44, 48, 58, 67, 79, 94, 100, 107, 117, 119, 123, 125 u 128, li għandhom jiġu applikati fuq bażi obbligatorja fl-Unjoni (l-Anness IV tal-GSR);
               
               
                  – ir-referenzi għar-Regolamenti tan-NU Nru 140 (kontroll tal-istabbiltà) u Nru 141 (sistemi ta’ monitoraġġ tal-pressjoni tat-tajers) jiżdiedu mal-lista ta’ rekwiżiti obbligatorji (l-Anness IV tal-GSR);
               
               
                  – fl-Artikolu 3 jiġi ċċarat li r-rekwiżiti tar-Regolamenti tan-NU Nru 140 u Nru 141 isiru applikabbli mid-data tad-dħul fis-seħħ ta’ dan ir-Regolament emendatorju biss għal tipi ġodda ta’ vetturi fir-rigward tas-sistemi tagħhom ta’ kontroll elettroniku tal-istabbiltà u ta’ monitoraġġ tal-pressjoni tat-tajers (fl-UNECE dawk ir-rekwiżiti diġà ilhom applikabbli mill-1 ta’ Settembru 2018; 
               
               
                  – punt ġdid dwar is-Sistema Akustika ta’ Twissija tal-Vettura (AVAS), tat-tip approvat skont ir-Regolament (UE) Nru 540/2014 jew ir-Regolament tan-NU Nru 138, huwa miżjud mal-lista ta’ informazzjoni għall-finijiet tal-approvazzjoni tat-tip tal-KE u tad-dokument ta’ informazzjoni (l-Anness I u t-Taqsima A tal-Parti I tal-Anness III tad-Deċiżjoni Qafas);
               
               
                  – flimkien mar-rekwiżiti li japplikaw għall-fini tal-approvazzjoni tat-tip tal-KE għall-vetturi hemm referenza għar-Regolament tan-NU Nru 0 dwar dispożizzjonijiet uniformi dwar l-Approvazzjoni Internazzjonali tat-Tip ta’ Vettura Sħiħa (l-Anness IV tal-GSR, u l-Parti II tal-Anness IV tad-Deċiżjoni Qafas);
               
               
                  – tabella aġġornata b’rekwiżiti alternattivi għall-fini tal-approvazzjoni tat-tip tal-KE għall-vetturi, inkluż referenza għar-Regolament tan-NU Nru 139 il-ġdid dwar assistenza fl-ibbrejkjar (il-Parti II tal-Anness IV tad-Deċiżjoni Qafas).
               
            
            
               REGOLAMENT TAL-KUMMISSJONI (UE) .../...
            
            
               ta’ 3.4.2019
            
            
               li jemenda l-Anness IV tar-Regolament (KE) Nru 661/2009 tal-Parlament Ewropew u tal-Kunsill u l-Annessi I, III u IV tad-Direttiva 2007/46/KE tal-Parlament Ewropew u tal-Kunsill fir-rigward tal-aġġornament tar-referenzi għal ċerti Regolamenti tal-Kummissjoni Ekonomika għall-Ewropa tan-Nazzjonijiet Uniti dwar l-approvazzjoni tat-tip ta’ vetturi bil-mutur, u tal-inklużjoni tagħhom 
            
            
               (Test b’rilevanza għaż-ŻEE)
            
            
               IL-KUMMISSJONI EWROPEA,
            
            
               Wara li kkunsidrat it-Trattat dwar il-Funzjonament tal-Unjoni Ewropea,
            
            
               Wara li kkunsidrat id-Direttiva 2007/46/KE tal-Parlament Ewropew u tal-Kunsill tal-5 ta’ Settembru 2007 li tistabbilixxi kwadru għall-approvazzjoni ta’ vetturi bil-mutur u l-karrijiet tagħhom, u ta’ sistemi, komponenti u unitajiet tekniċi separati intiżi għal dawn il-vetturi (Direttiva Kwadru)
                  9
               , u b’mod partikolari l-Artikolu 39(2) tagħha, 
            
            
               Wara li kkunsidrat ir-Regolament (KE) Nru 661/2009 tal-Parlament Ewropew u tal-Kunsill tat-13 ta’ Lulju 2009 dwar rekwiżiti għall-approvazzjoni tat-tip għas-sikurezza ġenerali tal-vetturi bil-mutur, it-trejlers tagħhom, u s-sistemi, il-komponenti u l-unitajiet tekniċi separati destinati għalihom
                  10
               , u b’mod partikolari l-Artikolu 14(1)(a) u (f) tiegħu,
            
         
         
            
               Billi:
            
            
               (1)L-Anness IV tad-Direttiva 2007/46/KE jelenka r-rekwiżiti applikabbli għall-fini tal-approvazzjoni tat-tip tal-KE ta’ vetturi bil-mutur. Dawk ir-rekwiżiti jinkludu l-leġiżlazzjoni tal-Unjoni u, f’ċertu każijiet, Regolamenti tan-NU adottati fil-kuntest tal-Kummissjoni Ekonomika għall-Ewropa tan-Nazzjonijiet Uniti, li japplikaw fuq bażi obbligatorja jew bħala alternattiva għar-rekwiżiti tal-Unjoni. 
            
            
               (2)L-Anness IV tar-Regolament (KE) Nru 661/2009 jelenka r-Regolamenti tan-NU li japplikaw fuq bażi obbligatorja fil-kuntest tas-sikurezza ġenerali tal-vetturi.
            
            
               (3)Il-listi tar-rekwiżiti applikabbli għall-fini tal-approvazzjoni tat-tip tal-KE fl-Anness IV tad-Direttiva 2007/46/KE u l-lista tar-Regolamenti tan-NU li japplikaw fuq bażi obbligatorja fl-Anness IV tar-Regolament (KE) Nru 661/2009 jiġu aġġornati ta’ spiss sabiex jirriflettu l-applikazzjoni, fil-livell tal-Unjoni, ta’ rekwiżiti ġodda fir-Regolamenti tan-NU rispettivi.
            
            
               (4)Ir-Regolament tan-NU Nru 0 dwar l-Approvazzjoni Internazzjonali tat-Tip ta’ Vettura Sħiħa
                  11
                ġie adottat dan l-aħħar fil-kuntest tal-Kummissjoni Ekonomika għall-Ewropa tan-Nazzjonijiet Uniti sabiex jitnaqqsu l-ostakoli għall-kummerċ bejn il-Partijiet Kontraenti li japplikaw dak ir-Regolament tan-NU, li jinkludu l-Unjoni Ewropea u l-Istati Membri tagħha, u biex jiġi pprovdut livell ogħla ta’ ċertezza għall-manifatturi tal-vetturi li jfittxu li jiksbu rikonoxximent tal-approvazzjoni tat-tip tagħhom f’dawk il-Partijiet Kontraenti. 
            
            
               (5)Huwa xieraq li l-listi ta’ rekwiżiti li japplikaw għall-fini ta’ approvazzjoni tat-tip tal-KE ta’ vetturi inklużi fl-Anness IV tad-Direttiva 2007/46/KE, kif ukoll il-lista tar-regolamenti tan-NU li japplikaw fuq bażi obbligatorja stipulati fl-Anness IV tar-Regolament (KE) Nru 661/2009 jiġu aġġornati sabiex jirriflettu l-bidliet introdotti bir-Regolament tan-NU Nru 0.
            
            
               (6)It-tabella fil-PARTI II tal-Anness IV tad-Direttiva 2007/46/KE hija skaduta. Għal din ir-raġuni, jenħtieġ li tiġi aġġornata l-lista tar-Regolamenti tan-NU, li r-rekwiżiti tagħha huma meqjusa bħala ekwivalenti għar-rekwiżiti tal-Unjoni għall-finijiet tal-approvazzjoni tat-tip tal-KE.
            
            
               (7)Jenħtieġ ukoll li l-lista tal-informazzjoni għall-finijiet tal-approvazzjoni tat-tip tal-KE ta’ vetturi li tinsab fl-Anness I u d-dokument ta’ informazzjoni fit-Taqsima A tal-Parti I tal-Anness III tad-Direttiva 2007/46/KE jiġu aġġornati b’referenzi għas-Sistema Akustika ta’ Twissija tal-Vettura li għandhom jiġu approvati skont id-dispożizzjonijiet tar-Regolament (UE) Nru 540/2014 tal-Parlament Ewropew u tal-Kunsill
                  12
                jew skont id-dispożizzjonijiet tar-Regolament tan-NU Nru 138
                  13
               .
            
            
               (8)Ir-Regolamenti Nru 140
                  14
                u Nru 141
                  15
                il-ġodda saru applikabbli mill-1 ta’ Settembru 2018. Għandu jingħata ħin biżżejjed biex il-manifatturi jkunu jistgħu jadattaw il-vetturi tagħhom għar-rekwiżiti l-ġodda. Għaldaqstant, għandu jiġi ċċarat li, għall-finijiet tal-approvazzjoni tat-tip tal-KE, dawk ir-rekwiżiti japplikaw biss għal tipi ġodda ta’ vetturi fir-rigward tas-sistemi tagħhom ta’ kontroll elettroniku tal-istabbiltà u ta’ monitoraġġ tal-pressjoni tat-tajers.
            
            
               (9)Il-miżuri previsti f’dan ir-Regolament huma skont l-opinjoni tal-Kumitat Tekniku – Vetturi bil-Mutur,
            
            
               ADOTTAT DAN IR-REGOLAMENT:
            
            
               Artikolu 1
            
            
               L-Anness IV tar-Regolament (KE) Nru 661/2009 huwa emendat skont l-Anness I ta’ dan ir-Regolament.
            
            
               Artikolu 2
            
            
               L-Annessi I, III u IV tad-Direttiva 2007/46/KE huma emendati skont l-Anness II ta’ dan ir-Regolament.
            
            
               Artikolu 3
            
            
               1. B’effett mill- [Uffiċċju tal-Pubblikazzjonijiet: Jekk jogħġbok daħħal id-data tad-dħul fis-seħħ ta’ dan ir-Regolament], għall-finijiet tal-approvazzjoni tat-tip tal-KE ta’ tipi ġodda ta’ vetturi fir-rigward tas-sistemi tagħhom ta’ kontroll elettroniku tal-istabbiltà, l-Istati Membri għandhom jaċċettaw biss approvazzjonijiet mogħtija skont ir-Regolament tan-NU Nru 140.
            
            
               2. B’effett mill- [Uffiċċju tal-Pubblikazzjonijiet: Jekk jogħġbok daħħal id-data tad-dħul fis-seħħ ta’ dan ir-Regolament], għall-finijiet tal-approvazzjoni tat-tip tal-KE ta’ tipi ġodda ta’ vetturi fir-rigward tas-sistemi tagħhom ta’ monitoraġġ tal-pressjoni tat-tajers, l-Istati Membri għandhom jaċċettaw biss approvazzjonijiet mogħtija skont ir-Regolament tan-NU Nru 141.
            
            
               Artikolu 4
            
            
               Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
         
         
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell, 3.4.2019
            
            
               
                     Għall-Kummissjoni
               
               
                     Il-President
                     Jean-Claude JUNCKER
               
               
            
         
         
            
                  
                     (1)
                  
                        ĠU L 200, 31.7.2009, p. 1.
               
               
                  
                     (2)
                  
                        ĠU L 263, 9.10.2007, p. 1.
               
               
                  
                     (3)
                  
                        ĠU L 108, 28.4.2011, p. 13.
               
               
                  
                     (4)
                  
                        ĠU L 160, 21.6.2012, p. 8.
               
               
                  
                     (5)
                  
                        ĠU L 28, 4.2.2015, p. 3.
               
               
                  
                     (6)
                  
                        ĠU L 165, 23.6.2015, p. 1.
               
               
                  
                     (7)
                  
                        COM(2016) 31.
               
               
                  
                     (8)
                  
                        COM(2018) 286.
               
               
                  
                     (9)
                  
                        ĠU L 263, 9.10.2007, p. 1.
               
               
                  
                     (10)
                  
                        ĠU L 200, 31.7.2009, p. 1.
               
               
                  
                     (11)
                  
                        ĠU L 135, 31.5.2018, p. 1.
               
               
                  
                     (12)
                  
                        Ir-Regolament (UE) Nru 540/2014 tal-Parlament Ewropew u tal-Kunsill tas-16 ta’ April 2014 dwar il-livell ta’ ħoss tal-vetturi bil-mutur u s-sostituzzjoni tas-sistemi tas-sajlenser, u li jemenda d-Direttiva 2007/46/KE u li jħassar id-Direttiva 70/157/KEE (ĠU L 158, 27.5.2014, p. 131).
               
               
                  
                     (13)
                  
                        ĠU L 9, 13.1.2017, p. 33.
               
               
                  
                     (14)
                  
                        ĠU L 269, 26.10.2018, p. 17.
               
               
                  
                     (15)
                  
                        ĠU L 269, 26.10.2018, p. 36.
               
            
      
    ---documentbreak--- 
      
         
         
            
               ANNESS I
            
            
            
               L-Anness IV tar-Regolament (KE) Nru 661/2009 huwa emendat kif ġej:
            
            
               (1)It-tabella hija emendata kif ġej:
            
            
               (a) ir-ringiela għar-Regolament Nru 10 hija sostitwita b’dan li ġej:
            
            
                     
                        “10
                     
                  
                  
                     
                        Kompatibbiltà elettromanjetika 
                     
                  
                  
                     
                        Is-suppliment 1 tas-serje ta’ emendi 05
                     
                  
                  
                     
                        ĠU L 41, 17.2.2017, p. 1
                     
                  
                  
                     
                        M, N, O”;
                     
                  
               
               (b) ir-ringiela għar-Regolament Nru 16 hija sostitwita b’dan li ġej:
            
            
                     
                        “16
                     
                  
                  
                     
                        Ċinturini tas-sikurezza, sistemi ta’ trażżin, sistemi ta’ trażżin għat-tfal u sistemi ta’ trażżin għat-tfal ISOFIX
                     
                  
                  
                     
                        Is-suppliment 2 tas-serje ta’ emendi 07
                     
                  
                  
                     
                        ĠU L 109, 27.4.2018, p. 1
                     
                  
                  
                     
                        M, N (d)”;
                     
                  
               
               (c) ir-ringiela għar-Regolament Nru 34 hija sostitwita b’dan li ġej:
            
            
                     
                        “34
                     
                  
                  
                     
                        Prevenzjoni tar-riskji ta’ nirien (tankijiet tal-karburant likwidu)
                     
                  
                  
                     
                        Is-suppliment 1 tas-serje ta’ emendi 03
                     
                  
                  
                     
                        ĠU L 231, 26.8.2016, p. 41
                     
                  
                  
                     
                        M, N, O (e)”;
                     
                  
               
               (d) ir-ringiela għar-Regolament Nru 39 hija sostitwita b’dan li ġej:
            
            
                     
                        “39
                     
                  
                  
                     
                        Tagħmir tal-ispidometru inkluż l-installazzjoni tiegħu
                     
                  
                  
                     
                        Is-suppliment 1 tas-serje ta’ emendi 01
                     
                  
                  
                     
                        ĠU L 302, 28.11.2018, p. 106. 
                     
                  
                  
                     
                        M, N”;
                     
                  
               
               (e) ir-ringiela għar-Regolament Nru 44 hija sostitwita b’dan li ġej:
            
            
                     
                        “44
                     
                  
                  
                     
                        Apparat ta’ trażżin għal okkupanti tfal ta’ vetturi motorizzati (“sistema ta’ trażżin għat-tfal”) 
                     
                  
                  
                     
                        Is-suppliment 10 tas-serje ta’ emendi 04
                     
                  
                  
                     
                        ĠU L 265, 30.9.2016, p. 1
                     
                  
                  
                     
                        M, N (h)”;
                     
                  
               
               (f) ir-ringiela għar-Regolament Nru 48 hija sostitwita b’dan li ġej:
            
            
                     
                        “48
                     
                  
                  
                     
                        Installazzjoni ta’ apparat ta’ tidwil u ta’ apparat għas-sinjalar bid-dawl fuq vetturi bil-mutur
                     
                  
                  
                     
                        Is-suppliment 10 tas-serje ta’ emendi 06
                     
                  
                  
                     
                        ĠU L 14, 16.1.2019, p. 42. 
                     
                  
                  
                     
                        M, N, O”;
                     
                  
               
               (g) ir-ringiela għar-Regolament Nru 58 hija sostitwita b’dan li ġej:
            
            
                     
                        “58
                     
                  
                  
                     
                        Apparat ta’ protezzjoni ta’ wara kontra l-underrun (RUPDs) u l-installazzjoni tiegħu; Protezzjoni ta’ wara kontra l-underrun (RUP)
                     
                  
                  
                     
                        Serje ta’ emendi 03
                     
                     
                           
                     
                  
                  
                     
                        ĠU L 49, 20.2.2019, p. 1.
                     
                  
                  
                     
                        M, N, O”;
                     
                  
               
               (h) ir-ringiela għar-Regolament Nru 67 hija sostitwita b’dan li ġej:
            
         
         
            
                     
                        “67
                     
                  
                  
                     
                        Vetturi bil-mutur li jużaw l-LPG 
                     
                  
                  
                     
                        Is-suppliment 14 tas-serje ta’ emendi 01
                     
                  
                  
                     
                        ĠU L 285, 20.10.2016, p. 1
                     
                  
                  
                     
                        M, N”;
                     
                  
               
               (i) ir-ringiela għar-Regolament Nru 79 hija sostitwita b’dan li ġej:
            
            
                     
                        “79
                     
                  
                  
                     
                        Tagħmir tal-istering
                     
                  
                  
                     
                        Serje ta’ emendi 03
                     
                  
                  
                     
                        ĠU L 318, 14.12.2018, p. 1.
                     
                  
                  
                     
                        M, N, O”;
                     
                  
               
               (j) ir-ringiela għar-Regolament Nru 94 hija sostitwita b’dan li ġej:
            
            
                     
                        “94
                     
                  
                  
                     
                        Protezzjoni tal-okkupanti fil-każ ta’ ħabta frontali
                     
                  
                  
                     
                        Serje ta’ emendi 03
                     
                  
                  
                     
                        ĠU L 35, 8.2.2018, p. 1
                     
                  
                  
                     
                        M1”;
                     
                  
               
               (k) ir-ringiela għar-Regolament Nru 100 hija sostitwita b’dan li ġej:
            
            
                     
                        “100
                     
                  
                  
                     
                        Sikurezza elettrika
                     
                  
                  
                     
                        Is-suppliment 3 tas-serje ta’ emendi 02
                     
                  
                  
                     
                        ĠU L 302, 28.11.2018, p. 114.
                     
                  
                  
                     
                        M, N”;
                     
                  
               
               (l) ir-ringiela għar-Regolament Nru 107 hija sostitwita b’dan li ġej:
            
            
                     
                        “107
                     
                  
                  
                     
                        Vetturi M2 u M3 
                     
                  
                  
                     
                        Is-suppliment 1 tas-serje ta’ emendi 07 
                     
                  
                  
                     
                        ĠU L 52, 23.2.2018, p. 1
                     
                  
                  
                     
                        M2, M3”;
                     
                  
               
               (m) ir-ringiela għar-Regolament Nru 117 hija sostitwita b’dan li ġej:
            
            
                     
                        “117
                     
                  
                  
                     
                        Tajers fir-rigward ta’ emissjonijiet tal-ħsejjes tad-dawrien, adeżjoni fuq uċuħ imxarrba u reżistenza għad-dawrien (Klassijiet C1, C2 u C3)
                     
                  
                  
                     
                        Is-suppliment 8 tas-serje ta’ emendi 02
                     
                  
                  
                     
                        ĠU L 218, 12.08.2016, p. 1
                     
                  
                  
                     
                        M, N, O”;
                     
                  
               
               (n) ir-ringiela għar-Regolament Nru 119 hija sostitwita b’dan li ġej:
            
            
                     
                        “119
                     
                  
                  
                     
                        Fanali għall-kantunieri
                     
                  
                  
                     
                        Is-suppliment 3 tas-serje ta’ emendi 01
                     
                  
                  
                     
                        ĠU L 89, 25.3.2014, p. 101
                     
                  
                  
                     
                        M, N (h)”;
                     
                  
               
               (o) ir-ringiela għar-Regolament Nru 123 hija sostitwita b’dan li ġej:
            
            
                     
                        “123
                     
                  
                  
                     
                        Sistemi adattivi tat-tidwil ta’ quddiem (AFS)
                     
                  
                  
                     
                        Is-suppliment 9 tas-serje ta’ emendi 01
                     
                  
                  
                     
                        ĠU L 49, 20.2.2019, p. 24.
                     
                  
                  
                     
                        M, N”;
                     
                  
               
               (p) ir-ringiela għar-Regolament Nru 125 hija sostitwita b’dan li ġej:
            
            
                     
                        “125
                     
                  
                  
                     
                        Erja tal-viżjoni ta’ quddiem 
                     
                  
                  
                     
                        Is-suppliment 1 tas-serje ta’ emendi 01
                     
                  
                  
                     
                        ĠU L 20, 25.1.2018, p. 16
                     
                  
                  
                     
                        M1”;
                     
                  
               
               (q) ir-ringiela għar-Regolament Nru 128 hija sostitwita b’dan li ġej:
            
            
                     
                        “128
                     
                  
                  
                     
                        Sorsi ta’ dawl b’dijodi li jemettu d-dawl (LED)
                     
                  
                  
                     
                        Suppliment 6 tal-verżjoni oriġinali tar-Regolament
                     
                  
                  
                     
                        ĠU L 320, 17.12.2018, p. 63.
                     
                  
                  
                     
                        M, N, O”; 
                     
                  
               
               (r) jiżdiedu r-ringieli ġodda li ġejjin:
            
         
         
            
                     
                        “140
                     
                  
                  
                     
                        Kontroll tal-istabbiltà
                     
                  
                  
                     
                        Suppliment 2 tal-verżjoni oriġinali tar-Regolament
                     
                  
                  
                     
                        ĠU L 269, 26.10.2018, p. 17.
                     
                  
                  
                     
                        M1, N1
                     
                  
               
                     
                        141
                     
                  
                  
                     
                        Sistemi ta’ Monitoraġġ tal-Pressjoni tat-Tajers (TPMS)
                     
                  
                  
                     
                        Il-verżjoni oriġinali tar-Regolament
                     
                  
                  
                     
                        ĠU L 269, 26.10.2018, p. 36.
                     
                  
                  
                     
                        M1, N1(i)”;
                     
                  
               
            
               (2)in-nota (b) tat-tabella tinbidel b’dan li ġej:
            
            
               “(b) L-immuntar ta’ sistema elettronika tal-kontroll tal-istabbiltà huwa meħtieġ skont l-Artikolu 12(1) u 12(2) tar-Regolament (KE) Nru 661/2009.”
            
            
               (3)in-nota (c) tat-tabella tinbidel b’dan li ġej:
            
            
               “(c) L-immuntar ta’ sistema elettronika tal-kontroll tal-istabbiltà huwa meħtieġ skont l-Artikolu 12(1) u 12(2) tar-Regolament (KE) Nru 661/2009.”
            
            
               (4)in-nota (f) tat-tabella tinbidel b’dan li ġej:
            
            
               “(f) Fejn il-manifattur tal-vetturi jiddikjara li vettura hija xierqa għall-irmonkar tat-tagħbija (il-punt 2.11.5 tal-Anness I tad-Direttiva 2007/46/KE), u kwalunkwe parti minn tagħmir ta’ ġġanċjar mekkaniku xieraq, tkunx installata jew le mat-tip ta’ vettura motorizzata, tista’ tostor (parzjalment) kwalunkwe komponent tad-dawl u/jew l-ispazju għall-armar u t-tiswija tal-pjanċa ta’ reġistrazzjoni ta’ wara, għandu japplika dan li ġej:
            
            
               -l-istruzzjonijiet għall-utent tal-vettura motorizzata (eż. il-manwal, il-ktejjeb tal-vettura) għandhom jispeċifikaw biċ-ċar li mhijiex permessa l-installazzjoni ta’ tagħmir ta’ gganċjar mekkaniku li ma jistax jinqala’ jew jinbidillu postu faċilment;
            
            
               -l-istruzzjonijiet għandhom jispeċifikaw biċ-ċar ukoll li tagħmir ta’ gganċjar mekkaniku, meta jkun imwaħħal, għandu dejjem jitneħħa jew jinbidillu postu meta ma jkunx qiegħed jintuża; u
            
            
               -fil-każ ta’ approvazzjoni tat-tip ta’ sistema ta’ vettura skont ir-Regolament tan-NU 55, għandha tiġi żgurata l-konformità sħiħa mad-dispożizzjonijiet dwar it-tneħħija, il-bdil tal-post u/jew it-tqegħid f’pożizzjoni alternattiva, fir-rigward tal-installazzjoni tad-dwal u l-ispazju għall-armar u t-twaħħil tal-pjanċa ta’ reġistrazzjoni ta’ wara.”
            
            
               (5)tiżdied in-nota (h) li ġejja tat-tabella:
            
            
               “(h) Approvazzjoni Universali Internazzjonali tat-Tip ta’ Vettura Sħiħa maħruġa skont ir-Regolament tan-NU Nru 0(*), li tinkludi l-approvazzjoni tat-tip skont ir-Regolamenti tan-NU rispettivi fit-tabella li jirreferu għal din in-nota, għandha titqies bħala ekwivalenti għal approvazzjoni tat-tip tal-KE mogħtija skont dan ir-Regolament.”
            
            
               (6)tiżdied in-nota (i) li ġejja tat-tabella:
            
            
               “(i) Is-sistema ta' monitoraġġ tal-pressjoni tat-tajers għal vetturi M1 tapplika fuq bażi obbligatorja skont l-Artikolu 9(2) tar-Regolament (KE) Nru 661/2009. Ir-Regolament tan-NU Nru 141 japplika għall-approvazzjoni ta’ vetturi tal-kategorija M1 sa massa massima ta’ 3.500 kg. Ir-Regolament tan-NU Nru 141 jista’ japplika fuq bażi volontarja għall-approvazzjoni ta’ vetturi tal-kategorija N1 li ma jkunux mgħammra b’roti doppji fuq il-fus”.
            
            
               _______
            
            
                (*) ĠU L 135, 31.5.2018, p. 1.”.
            
            
               ANNESS II
            
            
            
               Id-Direttiva 2007/46/KE hija emendata kif ġej:
            
         
         
            
               (1)fl-Anness I jiddaħħlu l-punti 12.9., 12.9.1. u 12.9.2. ġodda li ġejjin:
            
            
               “12.9. Sistema Akustika ta’ Twissija tal-Vettura (AVAS)
            
            
               12.9.1. In-numru tal-approvazzjoni tat-tip ta’ tip ta’ vettura fir-rigward tal-emissjonijiet tal-ħoss tagħha skont ir-Regolament tan-NU Nru 138 (ĠU L 9, 13.1.2017, p. 33).
            
            
               12.9.2. Ir-referenza sħiħa tar-riżultati tat-test tal-livelli tal-emissjonijiet tal-ħoss tal-AVAS, imkejla skont ir-Regolament (UE) Nru 540/2014 tal-Parlament Ewropew u tal-Kunsill**.
            
            
               _______________
            
            
               **
                     Ir-Regolament (UE) Nru 540/2014 tal-Parlament Ewropew u tal-Kunsill tas-16 ta’ April 2014 dwar il-livell ta’ ħoss tal-vetturi bil-mutur u s-sostituzzjoni tas-sistemi tas-sajlenser, u li jemenda d-Direttiva 2007/46/KE u li jħassar id-Direttiva 70/157/KEE (ĠU L 158, 27.5.2014, p. 131).”;
            
            
               (2)fit-Taqsima A tal-Parti I tal-Anness III jiddaħħlu l-punti 12.9., 12.9.1. u 12.9.2. ġodda li ġejjin:
            
            
               “12.9. Sistema Akustika ta’ Twissija tal-Vettura (AVAS)
            
            
               12.9.1. In-numru tal-approvazzjoni tat-tip ta’ tip ta’ vettura fir-rigward tal-emissjonijiet tal-ħoss tagħha skont ir-Regolament tan-NU Nru 138 (ĠU L 9, 13.1.2017, p. 33).
            
            
               12.9.2. Ir-referenza sħiħa tar-riżultati tat-test tal-livelli tal-emissjonijiet tal-ħoss tal-AVAS, imkejla skont ir-Regolament (UE) Nru 540/2014.”;
            
            
               (3)fl-Anness IV, il-PARTI II hija emendata kif ġej:
            
            
               (a)l-ewwel paragrafu taħt it-titolu huwa sostitwit b’dan li ġej:
            
            
               “Fejn issir referenza għal Direttiva separata jew għal Regolament separat fit-tabella tal-Parti I, Approvazzjoni Universali Internazzjonali tat-Tip ta’ Vettura Sħiħa maħruġa skont ir-Regolament tan-NU Nru 0(***) li tinkludi l-approvazzjoni tat-tip skont ir-Regolamenti li ġejjin tan-NU jew approvazzjoni maħruġa skont ir-Regolamenti tan-NU li ġejjin li l-Unjoni aderixxiet għalihom bħala Parti Kontraenti għall-‘Ftehim Rivedut tal-1958’ tal-Kummissjoni Ekonomika għall-Ewropa tan-Nazzjonijiet Uniti bis-saħħa tad-Deċiżjoni tal-Kunsill 97/836/KE(****), jew ta’ deċiżjonijiet sussegwenti tal-Kunsill kif imsemmija fl-Artikolu 3(3) ta’ dik id-Deċiżjoni, għandha titqies bħala ekwivalenti għal approvazzjoni tat-tip tal-KE mogħtija skont id-Direttiva separata jew ir-Regolament separat rilevanti.
            
            
               ________
            
            
               (***) ĠU L 135, 31.5.2018, p. 1.
            
            
               (****) ĠU L 346, 17.12.1997, p. 78.”;
            
            
               (b)it-tabella hija sostitwita b’dan li ġej:
            
            
            
                     
                  
                  
                     
                        “Suġġett
                     
                  
                  
                     
                        Regolamenti tan-NU
                     
                  
                  
                     
                        Serje ta’ emendi
                     
                  
               
                     
                        1
                        
                           (a)
                        
                     
                  
                  
                     
                        Livell permissibbli ta’ ħoss
                     
                  
                  
                     
                        51
                           59
                     
                  
                  
                     
                        02
                     
                     
                        01
                     
                  
               
                     
                        1a
                     
                  
                  
                     
                        Livell permissibbli ta’ ħoss (ma jkoprix l-AVAS u s-sajlensers ta’ sostituzzjoni)
                     
                  
                  
                     
                        51
                     
                  
                  
                     
                        03
                     
                  
               
                     
                  
                  
                     
                        Sistema Akustika ta’ Twissija tal-Vettura (AVAS)
                     
                  
                  
                     
                        138
                     
                  
                  
                     
                        01
                     
                  
               
                     
                  
                  
                     
                        Sistemi ta’ sajlensers ta’ sostituzzjoni
                     
                  
                  
                     
                        59
                     
                  
                  
                     
                        02
                     
                  
               
                     
                        58
                     
                  
                  
                     
                        Protezzjoni tal-persuni bil-mixi (ma jkoprix l-assistenza fl-ibbrejkjar u s-sistemi ta’ protezzjoni frontali)
                     
                  
                  
                     
                        127
                     
                  
                  
                     
                        00
                     
                  
               
                     
                  
                  
                     
                        Sistema ta’ assistenza fl-ibbrejkjar
                     
                  
                  
                     
                        139
                     
                  
                  
                     
                        00
                     
                  
               
                     
                        59
                        
                           (b)
                        
                     
                  
                  
                     
                        Riċiklabbiltà
                     
                  
                  
                     
                        133
                     
                  
                  
                     
                        00
                     
                  
               
                     
                        62
                        
                           (c)
                        
                     
                  
                  
                     
                        Sistemi ta’ ħżin tal-idroġenu
                     
                  
                  
                     
                        134
                     
                  
                  
                     
                        00
                     
                  
               
                     
                        65
                     
                  
                  
                     
                        Sistemi avvanzati ta’ bbrejkjar ta’ emerġenza
                     
                  
                  
                     
                        131
                     
                  
                  
                     
                        01
                     
                  
               
                     
                        66
                     
                  
                  
                     
                        Sistema ta’ twissija ta’ ħruġ mill-karreġġata
                     
                  
                  
                     
                        130
                     
                  
                  
                     
                        00
                     
                  
               
               Rekwiżiti ta’ installazzjoni li jinsabu f’direttiva separata jew f’regolament separat għandhom japplikaw ukoll għal komponenti u għal unitajiet tekniċi separati approvati skont ir-Regolamenti tan-NU.
            
         
         
            
               (a) In-numerazzjoni tal-entrati f’din it-tabella tirreferi għan-numerazzjoni użata fit-tabella tal-Parti I. 
            
            
               (b) Għandhom japplikaw ir-rekwiżiti stabbiliti fl-Anness I tad-Direttiva 2005/64/KE.
            
            
               (c) L-approvazzjoni tat-tip ta’ sistemi ta’ ħżin tal-idroġenu u l-apparati kollha tal-għeluq (kull komponent speċifiku) hija obbligatorja u ma tkoprix il-kwalifiki materjali tal-komponenti kollha koperti mill-Artikolu 2(2) tar-Regolament (KE) Nru 79/2009 tal-Parlament Ewropew u tal-Kunsill.”.